Talka (Čilė)

Talka () – miestas vidurio Čilėje, 150 km į pietus nuo Santjago, netoli Lirkajaus ir Klaro upių santakos. Maulės regiono administracinis centras. ~200 tūkst. gyventojų.

Talka yra svarbus ekonominis Čilės centras. Apylinkėse plyti vynuogynai, vyksta vyno gamyba. Taip pat auginami kviečiai, vaisiai, daržovės. Maisto, tabako, medienos apdirbimo pramonė. Veikia Talkos universitetas, Maulės katalikiškasis universitetas, meno galerija, Bernardo O’Higinso muziejus.

Istorija 

Gyvenvietė San Agustín de Talca pavadinimu įkurta 1742 m. Peru vicekaraliaus Chosė Manso de Velasko. 1818 m. Talkoje Čilės nepriklausomybę paskelbė Bernardas O'Higinsas. Miestas ne kartą smarkiai nukentėjo nuo žemės drebėjimų (labiausiai 1742, 1928, 2010 m.).

Čilės miestai